La lingua friulana è un valore
Il furlan: une lenghe, un dirit, un valôr. Si ringrazie il Sportel pe Lenghe Furlane di Gonârs pe colaborazion
Savê cjacarâ, savê scrivi
Par imparâ a fevelâ ben une lenghe si sa che une des manieris che a judin di plui e je chê di doprâle ancje par scrit: cundut che tai prins agns de scuele de infanzie e de scuele elementâr al è ben che la plui part dal insegnament par furlan e passi pe forme a vôs, al è impuartant che plui indevant si impari ancje a lei e a scrivi cun sigurece par furlan. Lis regulis di scriture de lenghe furlane a son in alc diferentis di chês dal talian, par vie che la lenghe stesse e je diferente, ma no son dificilis e massime par un frut al è une vore facil cjapâlis sù cence tante fadie, se a vegnin insegnadis ben. Compagn che par dutis lis lenghis al è impuartant che ducj a scrivin il furlan te stesse maniere, daûr de grafie uficiâl, ma al sta ben che ognidun al ledi indevant a tignî la sô pronuncie: scrivi ducj te stesse maniere nol vûl dî fevelâ ducj te stesse maniere, stant che lis letaris e lis peraulis scritis a son dome simbui, che si lassin lei cemût che si à voie e cemût che si è usâts a cjacarâ. Duncje la grafie uficiâl uniche e je un imprest di plui par imparâ il furlan a scuele e par slargjâ la pussibilitât di leilu e di scrivilu te societât, ma no je une menace pes varietâts locâls di furlan.
ita_Latn fur_Latn fur_Latn fur_Latn